تحميل كتاب 28 حرف pdf أحمد حلمى
يضم الكتاب حوالي 25 مقال عبر فيهم حلمي عن رأيه بأسلوب ساخر وبُعد فلسفي خفيف فى أكثر من موضوع، سواء فى حياته الخاصة أو فى الحياة بشكل عام، يبدأ الكتاب بـ "مش مقدمة" على حسب وصف "حلمي" وده بزعم أنه مش بـ يحب المقدمات اللي بـتكون فى أول الكتب، بعدها ييجي سرد المقالات اللي تكلم في كذا واحدة منهم بشكل واضح عن مصر وحبه لها وناس مصر وشخصية مصر رغم ما فيها من سلبيات، وفى مقالات ثانية تكلم فيها عن نشأته وخبرات اكتسبها أثناء حياته علمته دروس معينة زي تقديره لأهله ومعني قيمتهم فى حياته، الكلام اللي مكتوب بخصوص حاجة زي دي رغم أنه يوحي لأول وهلة بالمثالية والتربية إلا أنه لما يُقال على لسان شخص محبوب ومضحك زي أحمد حلمي بـ يكون له وقع مختلف على النفس يخلي الواحد فعلاً يفكر بتمعن أكثر في قيمة الشيء اللي تكلم عنه.
من أكثر المقالات الظريفة فى الكتاب واحدة بعنوان "مجرد سؤال" بيتخيل فيها نفسه بشكل فانتازيا أنه واعي وفاكر تفاصيل طفولته من لحظة ما خرج للنور من بطن أمه وبدأ عياط وهكذا… على لسانه وهو مجرد رضيع، وأكثر من مقال على هذا المنوال من أفكار جديدة ومثيرة للتأمل ببساطة ومن غير تعقيد يعبر عنها حلمي فى الكتاب.